బులంద్షహర్ (యూపీ): ఉరుముల్లేని పిడుగులా తమ బృందంపై విరుచుకుపడ్డ నక్సల్స్ను చూసి ఆ జవాను వెరవలేదు. వీరోచితంగా పోరాడాడు. ఒక్కడే ఐదుగురు నక్సల్స్ను మట్టుబెట్టాడు. శరీరానికి గుళ్లు తూట్లు పొడుస్తున్నా.. లెక్కచేయకుండా ప్రత్యర్థులకు ఎదురు నిలిచి సహచరుల ప్రాణాలనూ కాపాడాడు. ఆ క్రమంలో రాయ్పూర్ ఆస్పత్రిలో చావుబతుకుల మధ్య కొట్టుమిట్టాడుతున్నాడు. అతనే షేర్ మహమ్మద్! ఛత్తీ్సగఢ్ సుక్మా జిల్లాలో సోమవారం పీఎల్జీఏ నక్సలైట్ గ్రూప్ జరిపిన దాడిలో తీవ్రంగా గాయపడిన ఏడుగురు సీఆర్పీఎఫ్ జవాన్లలో ఇతనొకడు! షేర్ మహమ్మద్ త్వరగా కోలుకోవాలని మాతృమూర్తి ఫరీదా బీబీనే కాదు.. సొంతూరైన యూపీ బులంద్షహర్ జిల్లా ఆసిఫాబాద్ గ్రామ ప్రజలూ దేవుడిని ప్రార్థిస్తున్నారు.సీఆర్పీఎఫ్ 74 బెటాలియన్కు చెందిన షేర్ మహమ్మద్.. నాలుగేళ్లుగా ఛత్తీస్గఢ్లో పనిచేస్తున్నాడు. తన సర్వీసులో ఎన్నోసార్లు నక్సల్స్ను విజయవంతంగా ఎదుర్కొన్నాడు. షేర్ మహమ్మద్ తండ్రి నూర్ మహమ్మద్, మామ అబ్దుల్ సలాం కూడా సైనికులుగా దేశానికి సేవ చేశారు. ‘‘దేశసేవలో నా భర్త ప్రాణాలు కోల్పోయాడు. నా మరో కుమారుడు ఆర్టీవోలో ఇన్స్పెక్టర్గా ఉన్నాడు. నా మనవడిని కూడా దేశసేవ కోసం ఆర్మీలో చేర్పించాలని అనుకుంటున్నా’’ అని తల్లి ఫరీదా భావోద్వేగంతో పేర్కొంది. కాగా రాయ్పూర్ ఆస్పత్రిలో చికిత్స పొందుతున్న షేర్ మహమ్మద్ నక్సల్స్ దాడి ఘటనను వివరిస్తూ... తానొక్కడినే.. ముగ్గురు, నలుగురు నక్సల్స్ గుండెల్లో గురిపెట్టి కాల్చానన్నాడు. నక్సల్స్ అంతా ఏకే 47, ఎస్ఎల్ఆర్ తదితర ఆయుధాలతో వచ్చారన్నాడు.
bulandshahar (up): urumulleni pidugula tama brundampai viruchukupadda naksalsnu chusi aa javaanu veravaledu. veerochitamgaa poradadu. okkade aiduguru naksalsnu mattubettaadu. sariiraaniki gullu thootlu podustunna.. lekkacheyakunda pratyarthulaku eduru nilichi sahacharula praanaalanuu kapadadu. aa kramamlo raypur aaspatrilo chaavubatukula madhya kottumittaadutunna. athane share mahammad! chhattisgad sukma jillaalo somavaram plga naksalite groop jaripina daadilo teevramgaa gaayapadina eduguru crpf javaanlalo itanokadu! share mahammad twaragaa kolukovalani maatrumuurti farida bbna kaadu.. sontuuraina up bulandshahar jilla asifabad grama prajaluu devudini praarthistunnaaru.crpf 74 betalianku chendina share mahammad.. naalugellugaa chhattiisgadlo panichestunnadu. tana sarveesulo ennosaarlu naksalsnu vijayavantamgaa edurkonnadu. share mahammad tandri noor mahammad, maama abdul salaam kuudaa sainikulugaa deshaniki seva chesaru. ‘‘desasevalo naa bharta praanaalu kolpoyadu. naa maro kumarudu aartivolo inspectorga unnaadu. naa manavadini kuudaa deshaseva kosam aarmeelo cherpinchaalani anukuntunna’’ ani talli farida bhavodvegamto perkondi. kaga raypur aaspatrilo chikitsa pondutunna share mahammad naxals daadi ghatananu vivaristuu... taanokkadine.. mugguru, naluguru naxals gundello guripetti kalchanannadu. naxals antaa eke 47, slr taditara aayudhaalatho vachaarannaadu.